Source: https://www.frf.ro/echipa-frf-ro/csm-poli-iasi-a-castigat-faza-judeteana-a-trofeelor-gheorghe-ene-si-gheorghe-ola/
Timestamp: 2020-02-23 04:44:34+00:00

Document:
IAȘI | CSM Poli Iaşi a câştigat faza judeţeană a Trofeelor “Gheorghe Ene” şi “Gheorghe Ola” | Federația Română de Fotbal
Acasă Echipa FRF.ro IAȘI | CSM Poli Iaşi a câştigat faza judeţeană a Trofeelor “Gheorghe...
IAȘI | CSM Poli Iaşi a câştigat faza judeţeană a Trofeelor “Gheorghe Ene” şi “Gheorghe Ola”
Grupele de copii U8 şi U9 ale clubului CSM Politehnica Iaşi au câştigat fără probleme faza judeţeană a campionatelor “Gheorghe Ene”, respectiv “Gheorghe Ola” şi s-au calificat pentru fazele zonale ale celor două competiţii.
La Trofeul “Gheorghe Ene”, grupa 2009 pregătită de prof. Mihai Drăgoi a câştigat grupa B cu 37 de puncte (12 victorii, un egal şi o înfrângere, golaveraj 172-15), celelalte trei semifinaliste fiind Didi Junior Iaşi (locul I grupa A), Poli Moldova Iaşi (locul 2 grupa A) şi Pumas Iaşi (locul 2 grupa B).
În semifinale, CSM Poli Iaşi a trecut de Poli Moldova cu o dublă victorie cu 5-1, în timp ce Didi Junior s-a calificat în finală în faţa echipei Pumas tot cu o dublă victorie şi cu scorul general de 18-2.
În finala judeţeană U8 a Trofeului „Gheorghe Ene”, CSM Poli s-a impus în faţa formaţiei Didi Junior după 0-0 în tur şi 2-1 în retur. Interesant este faptul că în finală s-au întâlnit echipele cu cel mai bun atac (CSM Poli Iaşi, 182 de goluri în 14 meciuri), respectiv cea mai bună apărare (Didi Junior Iaşi, niciun gol primit până la meciurile din finală).
CSM Poli s-a calificat la faza zonală a campionatului, la care vor mai participa câştigătoarele judeţelor Suceava, Botoşani, Neamţ, Bacău şi Vaslui, turneul urmând să aibă loc în perioada 1-3 decembrie 2017.
Lotul U8 al echipei CSM Poli Iași: Hrimiuc Paul, Munteanu Adrian,
Paraschiv Călin, Căruntu Tudor, Talaşcă Ianis, Ţibucanu George, Romanescu Vlad, Vieriu Matei, Geamăn Robert,
Stoica Ricardo, Pichiu Robert, Gherman Eduard (n. 2010), Popescu Cristi. Antrenor principal: Mihai Drăgoi. Antrenor secund: Buhă Răzvan.
Clasament final campionat „Gheorghe Ene” – U8 (născuţi 2009): 1. CSM Politehnica Iaşi, 2. Didi Junior Iaşi, 3. Poli Moldova Iaşi, 4. Pumas Iaşi.
Victorii pe linie pentru CSM Poli-U9 în campionatul „Gheorghe Ola”
În campionatul „Gheorghe Ola”, echipa U9 a CSM Poli Iaşi s-a impus cu victorii pe linie atât în grupe, cât şi în fazele eliminatorii. Copiii născuţi în anul 2008 pregătiţi tot de Mihai Drăgoi au câştigat grupa preliminară B cu 8 victorii din 8 posibile, golaveraj 45-6 şi s-au calificat în semifinale alături de echipele Didi Junior Iaşi (locul 1 Grupa A), Poli Moldova Iaşi (locul 2 Grupa A) şi Nordika Junior Iaşi (locul 2 Grupa B).
În semifinale, Poli Iaşi a trecut de Poli Moldova cu scorul general de 19-1 (9-0 şi 10-1), iar Nordika Junior a eliminat echipa Didi Junior cu scorul general de 9-6.
În finala categoriei, Poli Iaşi nu a avut probleme cu Nordika Junior, impunându-se cu două victorii clare, 9-1 în tur şi 10-2 în retur.
Poli Iaşi s-a calificat la faza zonală cu victorii pe linie (12), urmând să întâlnească în turneul pentru calificarea la turneul final campioanele judeţelor Suceava, Botoşani, Neamţ, Bacău şi Vaslui.
Lotul U9 al echipei CSM Poli Iași: Formagiu Darius, Formagiu Flavius, Bejenariu Denis, Rîmbu Tudor, Ilie Vlad, Ilieş Sebastian, Ciapă Matei, Profir Rareş, Harhătă Rareş, Timofte Fabyani, Curea Ştefan, Giurgiuveanu Emy, Donac Andrei, Filimon Alexandru. Antrenor principal: Mihai Dragoi. Antrenor secund: Buhă Răzvan.
Clasament final campionat Gheorghe Ola – U9 (născuţi 2008): 1. CSM Politehnica Iaşi, 2. Nordika Junior Iaşi, 3. Didi Junior Iaşi, 4. Poli Moldova Iaşi.

References: CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM